OpenLLM-France/wikimedia huggingface dataset:
# Kenta Tanno

Kenta Tanno (japonieraz: 丹野 研太, 1986ko abuztuaren 30a - ) Japoniako futbolaria da.
Hainbat futbol taldetan jokatu du, esaterako Cerezo Osaka eta Oita Trinita.

## Kanpo estekak

* (Japonieraz) J.League Data Site
* Datuak: Q3244989
# Kenta Sawada

Kenta Sawada (japonieraz: 澤田 健太, Sawada Kenta, 2000ko uztailaren 26a -) Japoniako futbolaria da.
Hainbat futbol taldetan jokatu du, esaterako Kamatamare Sanuki.

## Kanpo estekak

* (Japonieraz) J.League Data Site
* Datuak: Q64783136
# Kenta Shimaoka

Kenta Shimaoka (japonieraz: 島岡 健太, 1973ko uztailaren 26a - ) Japoniako futbolari ohia da.
Hainbat futbol taldetan jokatu du, esaterako Sagan Tosu.

## Kanpo estekak

* (Japonieraz) J.League Data Site
* Datuak: Q3247875
# Kenta Suzuki

Kenta Suzuki (japonieraz: 鈴木 健太, 1985eko irailaren 16a - ) Japoniako futbolaria da.
Hainbat futbol taldetan jokatu du, esaterako Ventforet Kofu eta SC Sagamihara.

## Kanpo estekak

* (Japonieraz) J.League Data Site
* Datuak: Q3246410
# Kenta Nishioka

Kenta Nishioka (japonieraz: 西岡 謙太, 1987ko apirilaren 15a - ) Japoniako futbolaria da.
Hainbat futbol taldetan jokatu du, esaterako Mito HollyHock.

## Kanpo estekak

* (Japonieraz) J.League Data Site
* Datuak: Q6391987
# Kenta Nishizawa

Kenta Nishizawa (japonieraz: 西澤 健太, Nishizawa Kenta, 1996ko irailaren 6a -) Japoniako futbolaria da.
Hainbat futbol taldetan jokatu du, esaterako Shimizu S-Pulse.

## Kanpo loturak

* (Japonieraz) J.League Data Site
* Datuak: Q60613850
# Kenta Nakamura

Kenta Nakamura (japonieraz: 中村 健太, 1978ko urriaren 5a - ) Japoniako futbolari ohia da.
Hainbat futbol taldetan jokatu du, esaterako Sagan Tosu.

## Kanpo estekak

* (Japonieraz) J.League Data Site
* Datuak: Q23900445
# Kenta Numajiri

Kenta Numajiri (japonieraz: 沼尻 健太, 1980ko maiatzaren 6a - ) Japoniako futbolari ohia da.
Hainbat futbol taldetan jokatu du, esaterako Albirex Niigata.

## Kanpo estekak

* (Japonieraz) J.League Data Site
* Datuak: Q11554458
# Kenta Shimizu

Kenta Shimizu (japonieraz: 清水 健太, 1981eko irailaren 18a - ) Japoniako futbolaria da.
Hainbat futbol taldetan jokatu du, esaterako Kashiwa Reysol, Montedio Yamagata eta Kamatamare Sanuki.

## Kanpo estekak

* (Japonieraz) J.League Data Site
* Datuak: Q764549
# Kerfourn

Kerfourn (bretainieraz Kerforn, galoz Jocelein edota Joczelein) Bretainiako Morbihan departamenduko udalerri bat da.

## Kanpo estekak

* Datuak: Q71422
* Multimedia: Kerfourn / Q71422
# Kergadiouko zutarria

Kergadiouko zutarria Bretainiako Finistère departamentuko Plourin udalerriko lursailetan kokatzen den zutarri bat da. Harritzar honek 8,75 metroko garaiera du, honenbestez, Kerloasko zutarriaren ondoren, Bretainia osoko bigarren zutarririk garaiena da.

## Kanpo estekak

* Datuak: Q3305876
* Multimedia: Menhir de Kergadiou / Q3305876
# Kergeleneko aza

Pringlea antiscorbutica, Kerguelen aza bezala ezagutzen dena, landare loredun bat da, eta Pringlea generoaren kide bakarra Brassicaceae familian.
Bere izen arrunta bere aurkikuntzaren artxipelagotik dator, Kerguelen uharteak,. Bere izen generikoa Sir John Pringle Royal Societyko lehendakariarengandik dator.
Landarea jangarria da, potasio maila altuak ditu. Bere hostoek C bitamina askoko olioa dute, eta hori oso erakargarria zen eskorbutoa zuten marinelentzat.

## Erreferentziak

* ↑ Thieret, J. W., & Young, S. B. (1988). The Kerguelen-Cabbage, Pringlea antiscorbutica (Brassicaceae) on JSTOR. Econ. Bot., 42(2), 288–291. Retrieved from https://www.jstor.org/stable/4255079
* ↑ Hooker, J. D., Fitch, W. H., & Brothers., R. (1844). The botany of the Antarctic voyage of H.M. discovery ships Erebus and Terror in the Years 1839-1843. Reeve Brothers, v.1 Text (1844). doi: 10.5962/bhl.title.16029

## Kanpo estekak

* Datuak: Q1365567
* Multimedia: Pringlea antiscorbutica / Q1365567
* Espezieak: Pringlea antiscorbutica
# Keri Hulme

Keri Ann Ruhi Hulme (Christchurch, 1947ko martxoaren 9a - Waimate, 2021eko abenduaren 27a) zeelandaberritar idazlea izan zen.
Jatorri mistokoa zen, Europakoa eta maoriakoa. Bigarren mailako ikasketak amaitu ondoren, tabakoa biltzen lan egin zuen. 1972an idazteari ekin zion, baina idazketa beste lan batzuekin uztartu behar izan zuen.
Bere liburuetan isolamendua, identitate postkolonial eta multikulturala, eta mitologia maoriarra, zeltikoa eta eskandinaviarra jorratu zituen. the bone people eleberriarekin Booker Saria irabazi zuen 1985ean.
Berrogei urtez bakarti bizi izan zen Hego Uharteko urrutiko leku batean. Bere burua honela definitu zuen: atea, arromantikoa eta asexuala.

## Lanak
### Eleberriak

* the bone people (Spiral Press, 1984)
* BAIT eta On the Shadow Side (amaitu gabe)

### Olerkigintza

* The silences between (Moeraki Conversations) (Auckland University Press, 1982)
* Lost Possessions (Victoria University Press, 1985)
* Strands (Auckland University Press, 1993)

### Beste lan batzuk

* Te Kaihau: The Windeater (Victoria University Press, 1986), ipuin bilduma.
* Te Whenua, Te Iwi/The Land and The People, Jock Philipsekin batera argitaratua (Allen & Unwin/Port Nicholson Press, 1987), "Okatiro and Moeraki" lan autobiografikoa barne.
* Homeplaces: Three Coasts of the South Island of New Zealand (Hodder & Stoughton, 1989), autobiografia.
* Ahua.' Opera libretoa, Anthony Ritchieren musika. Moki, Ngāi Tahu arbasoaren historia, Christchurch City Choirren enkargua.
* Hokitika Handmade (Hokitika Craft Gallery Co-operative, 1999), kooperatibaren eta kooperatibako kideen deskribapena eta historia.
* Stonefish (Huia Publishers, 2004), ipuin bildumak.

## Kanpo estekak

* Datuak: Q263613
* Multimedia: Keri Hulme / Q263613
# Keriam

Keriam Bruneiko Tutong barrutian dagoen mukim edo azpibarruti bat da, barrutiaren iparrekialdean.

## Mugak

Iparraldean, Hegoaldeko Txinako itsasoa du, hegoekialdean, Brunei eta Muara barrutiko Sengkurong mukim edo azpibarrutia, hegomendebaldean, Brunei eta Muara barrutiko Pengkalan Batu mukim edo azpibarrutia, Kiudang mukim edo azpibarrutia hegoaldean eta, azkenik, Pekan Tutong mukim edo azpibarrutia mendebaldean.

## Herrixkak

* Kampong Keriam
* Kampong Bukit Panggal
* Kampong Luagan Dudok
* Kampong Sinaut
* Kampong Meragang
* Kampong Bukit Nenas
* Kampong Santul
* Kampong Kerakas Payau
* Kampong Sungai Kelugos
* Kampong Kupang
* Kampong Maraburong Batu 16
* Kampong Ikas/Bandong

## Kanpo estekak

* Datuak: Q16944546
* Multimedia: Keriam / Q16944546
# Kergrist

Kergrist (bretainieraz Kergrist) Bretainiako Morbihan departamenduko udalerri bat da.

## Kanpo estekak

* Datuak: Q71417
* Multimedia: Kergrist / Q71417
# Kergrist-Moëlou

Kergrist-Moëlou (bretainieraz Kergrist-Moeloù) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q863894
* Multimedia: Kergrist-Moëlou / Q863894
# Keri Hilson

Keri Lynn Hilson (Atlanta, Georgia; 1982ko abenduaren 5a) Grammy sarirako izendatutako R&B-ko abeslari eta musikagile estatubatuarra da, egun Zone 4/Mosley Music Group/Interscope enpresak kontratatua. Keri The Clutch izenarekin ezagutzen den musikagileen eta ekoizleen kolektibo bateko kidea da. 2000ko hamarkadan zehar, Hilsonek rap-kantari eta abeslari ugarirentzako abestiak idatzi ditu, horien artean Britney Spears eta Ludacris. 2007an, Timbalandekin "The Way I Are" eta "Scream" arrakastetan kolaboratu zuen eta horrela hasi zuen bakarkako ibilbidea. Keri-k cameo batzuk egin ditu Usher, Ne-Yo eta Nelly abeslarien bideoklipetan, besteak beste.
Bere lehen diskoa, In a Perfect World ..., 2009 hasieran kaleratu zuen, "Energy", "Turnin' Me On", "Knock You Down" eta "I Like" bezalako arrakastak sortuz, azken honek arrakasta handia lortuz Alemanian, Zweiohrküken filmeko soinu bandaren parte baita.

## Biografia
### Hasierako urteak

Hilson Decatur-en (Georgia) jaio zen. Tucker-eko (Georgia) Tucker High School-en ikasi zuen. Nerabezaroan Hilson pianoa eta kantua ikasi zuen, eta 14 urte zituela By D'Signe nesken taldeko kide izan zen. Batxilergoan konpositore eta bigarren mailako ahots bihurtu zen eta Emoryko Unibertsitatean ikasi zuen, antzerkian espezializatuz.

### 2001-2007: Konposizioa eta bigarren mailako ahotsa

Keri Hilson bakarlari ezberdinentzako musikagilea da 2000. urtetik. Musika idatzi du Britney Spears, Xzibit, Toni Braxton, Mary J. Blige, Usher, Ciara, The Pussycat Dolls, Avant, Ruben Studdard, B5, Diddy, Chingy, Armand Van Helden, LeToya Luckett, Rich Boy, Shawn Desman, Kelly Rowland, Nicole Scherzinger, Lloyd Banks, Timbaland abeslarientzat eta oraindik kaleratu gabe dauden beste hainbatentzat.

## Erreferentziak

* ↑ Twitter / KERI HILSON...: twam, u have to know the t. Twitter.com.
* ↑ Cordor, Cyril. Keri Hilson - Biography. .
* ↑ Breaking: Keri Hilson. .

## Kanpo estekak

* Datuak: Q152453
* Multimedia: Keri Hilson / Q152453
# Kergloff

Kergloff (bretainieraz Kerglof) Bretainiako Finistère departamenduko udalerria da.

## Kanpo estekak

* Datuak: Q474771
* Multimedia: Kergloff / Q474771
# Kerguelen uharteak

Kerguelen uharteak (frantsesez eta ofizialki Archipel des Kerguelen edo Archipel Kerguelen, NAF: [kɛʁɡɛlɛn]), baita Desolazio uharteak izenaz ezagunak, Indiako ozeanoaren hegoaldean dagoen uhartedia da. Frantziaren itsasoz haraindiko lurraldeak dira.

## Geografia

Kerguelen uharteak 49°15′S 69°35′E﻿ / ﻿49.250°S 69.583°E﻿ / -49.250; 69.583﻿ (Kerguelen Islands), kokatuta daude. Uharte nagusiak, Grande Terre izena duena, 6.675 km² azalera du eta beste 300 uharte txikiagoez inguratuta dago. Uhartediak, guztira, 7.215 km²ko eremua du.
Uhartediko "hiriburua" bertako Morbihan golkoaren ekialdeko muturrean kokatuta dago, Grande Terre uhartean 49°21′S 70°13′E﻿ / ﻿49.350°S 70.217°E﻿ / -49.350; 70.217﻿ (Port-aux-Français), eta Port-aux-Français du izena.
Grande Terreko mendirik altuena Galliéni mendiguneko Grand-Ross haitza da, 1.850 metro dituena.

### Uharteak

Hona hemen inguruko uharte nagusien zerrenda:

## Historia

Uhartediak, Adélie Lurraldea, Crozet uharteak, Amsterdam uhartea eta Saint-Paul uhartearekin batera, Frantziaren lurralde austral eta antartikoak osatzen ditu.
1772ko otsailean, Yves-Joseph de Kerguelen de Trémarec frantziar marinelak aurkitu zituzten. XVIII. mendean, itsas txakur ehiztariek eta, XIX. mendean, baleazaleek erabili zituzten.
1949. urtetik aurrera, Frantziak xede zientzi lanerako erabili ditu. Udan 110 laguneko taldea mantendu du, neguan, berriz, 70 lagunekoa.

## Arte munduan

Hona hemen uhartediaren aipamenak literatura munduan:
* Patrick O'Brian - Desolation Island.
* Edgar Allan Poe - The Narrative of Arthur Gordon Pym of Nantucket.
* W. E. Johns - Biggles' Second Case.
* Warbots (no. 5) Operation High Dragon ISBN 1-55817-159-2.
* Claus Deleuran - Mikkeline på skattejagt ISBN 87-7378-244-0.
* Alan Sillitoe - The Lost Flying Boat.
* Jonas Darnell eta Patrik Norrmann - James Hund.
* Jules Verne - Le Sphinx des glaces .
* Patrick Robinson - Kilo Class ISBN 0-06-109685-7.
* Josef Skvorecky - An Inexplicable Story.
* Ursula LeGuin - Rocannon's World.
* G. A. Henty - The Young Midshipman.

## Ikus, gainera

* Frantziaren lurralde austral eta antartikoak

## Kanpo estekak

* (Frantsesez) Webgune ofiziala
* (Frantsesez) Webgune ofiziala
* (Frantsesez) Kartografia eta toponimia
* Datuak: Q46772
* Multimedia: Kerguelen Islands / Q46772
ieaFrantziaren itsasoz haraindiko lurraldeak :
# Kidnapped (1995eko filma)

Kidnapped, A timeless tale of honor, bravery and adventure (euskaraz Bahitua, "Denboraz Haratagoko Ohore, kemen eta abentura istorioa") 1995eko Ivan Passer txekiar zinema zuzendariak zuzendutako abentura telefilma bat da. Robert Louis Stevenson eskoziar idazlearen Kidnapped ("Bahitua") eleberrian oinarritua dago. Armand Assante, Brian McCardie, Michael Kitchen, Brian Blessed, Patrick Malahide eta Brendan Gleeson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
XVIII. mendea, Eskoziako Behe Lurrak. David Balfour eskoziar zaldun gaztearen aita hiltzean, aitaren ondoregontza jasotzeko eskola laga eta Ebenezer osabaren etxera joango da, baina osaba zitalak hiloba esklabo gisa saldu eta David bere gogoz kontra pirata ontzi batean itsasoratuko dute. Jada itsasoan daudela, ustekabean Alan Breck Stewart eskoziar jakobita matxinatua ontziratzean piratengandik ihes egin eta Edinburgherako bidaian doala Daviden adiskide egin eta haren arduradun bilakatuko da. Filma osoan bi adiskideak maiz elkar banandu eta berrelkartuko dira, hasiera batean David Behe Lurretako biztanlea izanik Ingeles Koroaren aldekoa agertuko da, baina ingelesek eskoziarren eta bereziki Eskoziako Lur Garaietako biztanleen aurka burutzen ari diren zapalkunta ankerra hurbiletik ezagutzean, bera ere jakobita bilakatuko da.

## Aktoreak

* Armand Assante: Alan Breck Stewart
* Patrick Malahide: Ebenezer
* Michael Kitchen: William Reid
* Brian Blessed: Cluny MacPherson
* Brian McCardie: David Balfour
* Des Braiden: Derelict
* Adam Blackwood: Forbes kapitaina
* Antoine Byrne: Mary MacDonald Dunbrae-koa
* Catherine Byrne: Flora
* Alan Stanford: MacDonald Dunbrea-ko kondea
* Christopher Casson: Campbell erreberendoa
* Brian McGrath: James Stewart Glen-goa
* Dave Duffy: Riach
* Luke Hayden: 1. soldadua
* Michael James Ford: Williams tenientea
* Seamus Moran: 2. soldadua
* Brendan Gleeson: Azeri Gorria
* David Kelly: Angus, armagilea
* Aiden Grennell: magistratua
* Jonathan Ryan: Hamish MacDonald
* Bosco Hogan: Rankeillor
* Oliver Maguire: espetxe agintaria
* Phil Kelly: zubiko sarjentua
* Gerry Sullivan: ministroa
* Jimmy Keogh: Drover
* Mark Lambert: John
* Gerard McSorley: Shuan
* Michael Mears: gizon itsua
* Darren Monks: Ransome
* Gerry O'Brien: Horaceson kapitaina
* Derry Power: Hawes Inn ostatuko jabea
* Simon Rooney: 2. jaka gorria
* Britta Smith: Margaret
* Ronan Smith: kaporala
* Birdy Sweeney: baserritar zaharra
* Don Wycherley: Rory

## Kanpo estekak

* Kidnapped filmaren IMDBko fitxa irakurgai (Ingelesez)
* Datuak: Q4375083
# Kidwellita

Kidwellita fosfato motako minerala da.

## Ezaugarriak

Kidwellita fosfato mineralaren formula kimikoa hau da: ${\ce {NaFe^{3+}9+x(PO4)6(OH)11 * 3H2O, x = 0.33}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Kidwellite: Mineral information, data and localities.» www.mindat.org (Noiz kontsultatua: 12-05-2019).
# Kidekoen presio

Kidekoen presioa edo presio soziala kidekoen talde batek pertsona bat bere jarrerak aldatzera bultzatzen duen eragina da. Pertsona horrek besteengandik bereizteko eta taldeko arauen araberako jokaerari aurre egiteko behar besteko autonomiarik ez badu gerta daiteke. Eragindako gizarte-taldeek kidetasuna duten taldeak hartzen dituzte barne, eta horietan gizabanakoa zentzu "formalean" kide bat da (adibidez, alderdi politiko bat, sindikatu bat), edo lehen mailako gizarte-talde bat. Presio sozialak eragindako pertsona bat talde horietako kide izan daiteke edo ez. Haiek ere talde disoziatiboak onar ditzakete, eta talde horiekin ez dute elkartu nahi, eta, beraz, talde horien portaeren aurka jokatzen dute. Kasu horretan, amore ematen du taldearen presioaren aurrean, arrazoi hauengatik:
* segurtasun falta pertsonala
* gutxiagotasun-sentimenduak
* balioetsia sentitzen ez den nerabea (autoestimu txikia)
* pertsonalitaterik eza
Gazteen artean, beste gazteen presioa kidekoen presioaren modu hedatuenetakotzat jotzen da. Oso zabalduta dago; izan ere, gazte gehienak denbora luzez egoten dira talde finkoetan (eskoletan eta azpitaldeetan), horiei buruzko iritzia alde batera utzita. Gainera, agian ez dute behar besteko heldutasunik 'lagunek' eragiten duten presioa maneiatzeko. Gazteek ere jarrera negatiboa izateko joera handiagoa dute beren kide-taldeetako kide ez diren pertsonekin. Hala ere, gazteen presio sozialak ondorio positiboak ere izan ditzake.
Adibidez, gizabanako bat arrakasta izateko lan egiten duen pertsona handinahi talde batekin lotuta badago, pertsona jokabide bera jarraitzeko presionatuta senti daiteke, taldetik kanpo geratzea saihesteko. Batzuetan haurrak bere burua presionatzen du. "Aparta" izateko taldea behar dutela sentitzen dute. Beraz, gazteak hobetzeko presioa jasotzen du, epe luzerako eragin onuragarriarekin. Kontrako kasuan, gizabanakoa taldetik urrundu daiteke egiten duen presioagatik. Jokabide hori maiz ikusten da kiroletan edo curriculumetik kanpoko beste jarduera batzuetan parte hartzen duten gazteen artean, baldin eta haien kideko-taldearekiko adostasuna oso nabarmena bada.
Kidekoen presioari erraz amore ematen diote gurasoek hezkuntza-eredu zurrunak eta autoritarioak irakasten dizkietenean, eta horrek segurtasunik eza, autoestimu txikia eta errebeldia eragiten ditu.

## Erreferentziak

* ↑ Euskalterm: [Hiztegi terminologikoa] [2008]

## Kanpo estekak

* Datuak: Q784843
* Multimedia: Peer pressure / Q784843
# Kidlington

Kidlington, Ingalaterrako erdialdean dagoen udalerri bat da, Oxfordshire konderrian.
2021ean 13.600 biztanle zituen.
* Datuak: Q1961674
* Multimedia: Kidlington / Q1961674
# Kidsgrove

Kidsgrove, Ingalaterrako erdialdean dagoen udalerri bat da, Staffordshire konderrian.
2019an 26.276 biztanle zituen.
* Datuak: Q612117
* Multimedia: Kidsgrove / Q612117
# Kider

Kider Aiaran egoitza nagusia duen enpresa-taldea da, altzariak ekoizten dituena. Akziodun nagusia Nafarroako Kutxa da (%47,42a)

## Enpresak

Kider taldeak 7 enpresa ditu:
* Kider, S.A. (Aiara)
* Mebunik, S.A. (Barakaldo)
* Kime, S.A. (Amurrio)
* Inan, S.A. (Aiara)
* Izarki 7, S.A. (Azkoien)
* Angle, S.A. (Frantzia)

## Kanpo estekak

* Datuak: Q9017531
# Kidnapped (1960ko filma)

Kidnapped (euskaraz Bahitua) 1960ko Robert Stevenson ingeles zinema zuzendariak zuzendutako abentura film bat da. Walt Disney Pictures ekoiztetxeak ekoitzi zuen. Robert Louis Stevenson eskoziar idazlearen 1886ko izenburu berdineko eleberrian oinarritua dago. Peter Finch, James MacArthur eta Bernard Lee aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
XVIII. mendea, Eskozia. David Balfour (James MacArthur) mutil gazte ausart eta harroak bere burua abentura bikoitz batean sartua ikusiko du: alde batetik haren osaba Ebenezer (John Laurie) azpijokozaleak kendu dion ondorengotza berreskuratzea, eta bestetik Jakobiten matxinadak herrialdean utzitako ondorengo ingeles eta eskoziarren arteko liskarrak, azken honetan Allan Breck Stewart (Peter Finch) ezkoziar matxinatu kementsua lagun izango du.

## Aktoreak

* Peter Finch: Allan Breck Stewart
* James MacArthur: David Balfour
* Bernard Lee: Hoseason kapitaina
* John Laurie: Ebenezer Balfour
* Niall MacGinnis: Shuan jauna
* Finlay Currie: Cluny MacPherson
* Miles Malleson: Rankeillor jauna
* Duncan Macrae: Highlanderra
* Andrew Cruickshank: Colin Campbell
* Peter O'Toole: Robin MacGregor
* Alex Mackenzie: Txalupa gizona
* Oliver Johnston: Campbell jauna
* Norman Macowan: Latoigilea
* Eileen Way: Jennet Clouston
* Edie Martin: Zubiko emakumea (Alan Breckek pipa eta tabakoa erosten dizkiona)
* Abe Barker: Donald Dhu MacLaren
* Richard Evans (krediturik gabe): Ransome, itsasontziko txo mutikoa

## Kanpo estekak

* IMDBko fitxa irakurgai (Ingelesez)
* Datuak: Q2073030
# Kidnapped (1971ko filma)

Kidnapped (euskaraz Bahitua), 1971ko Delbert Mann estatubatuar zinema zuzendariaren abenturazko film bat da. Robert Louis Stevenson eskoziar idazlearen Bahitua (1886) eleberrian eta haren jarraipena den Catriona (1893) eleberriaren lehen erdian oinarritua dago. Michael Caine, Trevor Howard, Jack Hawkins eta Donald Pleasence aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1750, Eskozia, 1745eko Jakobiten matxinadari amaiera eman zion Cullodengo gudua jazo eta bost urtera, David Balfour (Lawrence Douglas) eskoziar mutil gaztea bere aita zendu berri denez Ebenezer (Donald Pleasence) osabaren dorretxera joango da, hura duen zuzeneko senide bakarra denez ostatu eman eta lagunduko diolakoan. Baina, Ebenezer osabar gizon zital eta gupidagabea da, gaztea anaiaren ondorengoa denez familiaren ondasunak kenduko dizkiolakoan, hiloba engainatu eta Amerikara doan Hoseason kapitainaren (Jack Hawkins) itsasontzira esklabo gisa salduko du. Halere, ontzia itsasora ateratzean, Alan Breck (Michael Caine) eskoziar matxinatu jakobita jaso eta hark eta Daividek itsasontzi guztiko eskifaiari aurre eginez, Eskoziara itzultzea lortuko dute. Behin, Eskoziako Lur Garaietan daudela, britainiar jaka gorrien aurka borrokatuko dira.

## Aktoreak

* Michael Caine: Alan Breck
* Lawrence Douglas: David Balfour
* Vivien Heilbron: Catriona Stewart
* Trevor Howard: Lord Grant, Lord abokatua
* Claire Nielson: Barbara Grant
* Jack Hawkins: Hoseason kapitaina
* Donald Pleasence: Ebenezer Balfour
* Gordon Jackson: Charles Stewart
* Andrew McCulloch: Andrew, Charles Stewarten laguntzailea
* Freddie Jones: Cluny MacPherson
* Jack Watson: James Stewart
* Peter Jeffrey: Riach
* Roger Booth: Cumberlandeko dukea
* Geoffrey Whitehead: Duncansby tenientea
* Terry Richards: Mungo Campbell

## Kanpo estekak

* IMDBko fitxa irakurgai (Ingelesez)
* Datuak: Q955194
# Klima mediterraneo

Klima mediterraneoa Mediterraneo itsasoaren inguruko lurralde gehienetako berezko klima da. Uda bero eta lehorrak izaten dira eta negu epel eta hezeak. Munduko bost eskualdek daukate horrelako klima: Mediterraneoko arroa, Kaliforniako itsasaldea, Mendebaldeko eta Hegoaldeko Australia, Hego Afrikako hegomendebaldea eta Txileko erdialdea. Köppen-Geiger sailkapenean bi subtipo bereizten dira: Klima mediterraneoa, uda beroekin (Csa) eta Klima mediterraneoa, uda freskoekin (Csb).

## Ezaugarriak

Klima mediterraneoa duten eskualdeetan udak bero eta lehorrak izaten dira eta neguak epel, edo hotzak, eta hezeak. Eskualde hauetako bakoitzarekin antizikloi azpitropikal bana dago loturik: Azoreetakoa, Hego Atlantikokoa, Ipar Pazifikokoa, Hego Pazifikokoa eta Indikokoa. Udan antizikloiak, ozeanoen gainetik, poloetarantz higitzen dira, zeru oskarbiak eta tenperatura altuak ekarriz. Neguan, berriz, antizikloiak ekuatorerantz mugitzen dira eta eskualde horiek prezipitazioak ekartzen dituzten fronte-depresioen eraginpean gelditzen dira.

## Köppen klima sailkapena

Köppen klima sailkapenean Klima mediterraneoak, "Uda lehorreko klima azpitropikalak" ere deituak, Csa eta Csb kodeekin definitzen dira:
* C hizkiak klima epel euritsua dela adierazten du. Hilabete beroeneko batez besteko tenperatura 10 °C-tik gorakoa da, eta hilabete hotzenekoa -3 °C eta 18 °C artekoa (0 °C eta 18 °C artekoa beste klimatologo batzuen arabera).
* s hizkiak uda lehorra dela adierazten du. Udako hilabete lehorreneko prezipitazioa 30 mm-tik beherakoa da (40 mm-tik beherakoa beste klimatologo batzuen arabera) eta hilabete hezeeneko prezipitazioaren herena baino txikiagoa.
* Hirugarren hizkiak udako tenperaturari erreferentzia egiten dio:
** a: Azpitropikala. Uda beroa da. Hilabete beroeneko batez besteko tenperatura 22 °C-tik gorakoa da. Urteko lau hilabete edo gehiagotan batez besteko tenperatura 10 °C-tik gorakoa da.
** b: Epela. Uda leuna da. Hilabete beroeneko batez besteko tenperatura 22 °C-tik beherakoa da. Urteko lau hilabete edo gehiagotan batez besteko tenperatura 10 °C-tik gorakoa da.
Sailkapen honen arabera klima ozeanikoko, eta ez mediterraneoko, lurralde batzuek (Ipar Amerikako iparmendebaldeko itsasaldea, Txileko hegoaldearen gehiena, Argentinako erdi-mendebaldea, Portugalgo iparraldea eta Espainiako iparmendebaldea) Csbren eskakikunak betetzen dituzte. Hori dela eta, Trewarthak zenbait aldaketa egin zituen Köppen klima sailkapenean eta beste bi baldintza ezarri zituen Cs klimentzat:
* Urteko zortzi hilabete edo gehiagotan batez besteko tenperatura 10 °C-tik gorakoa izan behar da.
* Urteko pilatutako prezipitazioa 900 mm baino txikiagoa izan behar da.

## Erreferentziak

* ↑ Peel, M. C. and Finlayson, B. L. and McMahon, T. A.. (2007). Updated world map of the Köppen–Geiger climate classification. 11, 1633–1644 or. ISSN 1027-5606.. (direct: Final Revised Paper)

## Kanpo estekak

* Datuak: Q13996
* Multimedia: Mediterranean climate / Q13996